
КОМИСИЯ 
ЗА РАЗГЛЕЖДАНЕ НА ПРОЕКТИ ПО РЕДА НА ПРАВИЛНИК ЗА ПРЕДОСТАВЯНЕ НА СРЕДСТВА ОТ ОБЩИНСКИ БЮДЖЕТ ЗА СЪФИНАНСИРАНЕ НА ПРОЕКТИ НА НПО


ПРОТОКОЛ №2

Днес, 11.04.2017 г. (вторник), от 14:00 часа , в Заседателна зала на Общински съвет – Бургас на ул. „Александровска“ № 26, се проведе заседание на Комисия за разглеждане на проекти по реда на правилник за предоставяне на средства от общински бюджет за съфинансиране на проекти на НПО.
На заседанието на комисията присъстваха: Георги Дражев – председател, Карамфилка Апостолова – зам.-председател и членове: Петко Георгиев, Живко Табаков, Кирил Петков и Юлиян Станков.
От заседанието на комисията по уважителни причини отсъства Димитринка Буланова.
Заседанието откри и ръководи председателят на комисията – Георги Дражев. 
С 6 гл. „за“, 0 гл. „против“ и 0 гл. „въздържал се“, се прие следния 

ДНЕВЕН РЕД

Точка единствена: ОбС 08-00-5310/05.10.2016 г. Писмо от Мая Велчева - директор на дирекция "Европейски политики и програми", във връзка с постъпило искане от Фондация „Астика“ за съфинансиране на проект „МИКЦ Астика“, финансиран по Национална програма за младежта (2016-2020), подпрограма „Развитие на мрежата  от младежки информационно-консултантски центрове (МИКЦ)“.

		Петко Георгиев запозна членовете на комисията с предоставения на дневен ред проект като обясни, че Фондацията кандидатства пред Община Бургас за съфинансиране на проекта в размер на 3750 лв. Той допълни, че според Комисията за разглеждане на допитвания за съфинансиране на проекти на неправителствени организации, проектното предложение на Фондация „Астика“ отговаря напълно на критериите на „Правилник за предоставяне на средства от общински бюджет за съфинансиране на проекти на НПО“.

		Георги Дражев направи предложение сумата за съфинансиране на проект „МИКЦ Астика“ да бъде в размер на 750 лв. Председателя подложи предложението на гласуване и в резултат на явно гласуване, с 3 гл. "за", 0 гл. "против" и 3 гл. "въздържали се", същото не бе подкрепено.

		Юлиян Станков също направи предложение относно сумата за съфинансиране на проекта като посочи тя да бъде в размер на 1 500 лв. Предложението бе подложено на гласуване и с 6 гл. "за", 0 гл. "против" и 0 гл. "въздържали се", същото бе подкрепено.

След  като се запознаха с проектното предложение и в резултат на последвало явно гласуване, с 6 гл. "за", 0 гл. "против" и 0 гл. "въздържали се", членовете на Комисия за разглеждане на проекти по реда на Правилник за предоставяне на средства от общински бюджет за съфинансиране на проекти на НПО, взе следното 
РЕШЕНИЕ:
		Подкрепя искането за предоставяне на  сумата в размер от 1 500 лв. на Фондация „Астика“ за съфинансиране на проект „МИКЦ Астика“. 





ПРЕДСЕДАТЕЛ: …………………………
									(ГЕОРГИ ДРАЖЕВ)

ПРОТОКОЛИСТ:    ………………………
			(Веселина Петрова)

